**„Szedjük össze magunkat!” Rajzpályázat gyermekeknek**

**Hivatalos játékszabályzata**

A játék szabályzata (a továbbiakban: Szabályzat) vonatkozik a **Gyáli Polgármesteri Hivatal** (székhely: 2360 Gyál, Kőrösi út 112-114.; KSH számjel: 15391140-8411-325-13; a továbbiakban: Szervező) és az **FCC Magyarország Kft.** által szervezett játékra, amelynek kiírása a Gyál Város facebook közösségi oldalán ([www.facebook.com/varos.gyal](http://www.facebook.com/varos.gyal)) és hivatalos honlapján ([www.gyal.hu](http://www.gyal.hu)) érhető el.

A Játékban résztvevő jelentkező törvényes képviselője magára és gyermekére nézve a jelentkezéssel elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

**1. A Pályázatban résztvevő személyek**

A Játékban részt vehet minden Gyálon bejelentett ideiglenes tartózkodási vagy állandó lakóhellyel rendelkező általános vagy középiskolás gyermek, akinek törvényes képviselője a jelen Szabályzatban foglalt valamennyi feltételnek maradéktalanul megfelel és akivel szemben nem áll fenn a Játékból történő kizárás bármely feltétele (továbbiakban: Játékos).

A Játékban NEM vehetnek részt az alábbi személyek:

* a Szervező munkavállalói, megbízottjai, valamint mindezek közeli hozzátartozói;
* egyéb, a lebonyolításban közvetlenül közreműködő jogi személyek vagy jogi személyiség nélküli szervezetek tulajdonosai, vezető tisztségviselői, munkavállalói, megbízottjai, valamint mindezek közeli hozzátartozói.

A Játékos a játékra történő jelentkezéssel felelősséget vállal azért, hogy a jelentkezés során megadott adatai megfelelnek a valóságnak.

**2. A pályázat témája**

Képzeld el, hogy olyan világban élünk, ahol nem keletkezik felesleges hulladék, hiszen mindent újrahasználunk, újrahasznosítunk. Te hogyan képzeled el a jövőt ebben a világban? Készíts el egyéni rajzod a szelektív hulladékgyűjtés, újrahasznosítás témakörében. Nincsen hulladék, csak érték!

A kiírásnak megfelelő kreatív pályaműalkotásokat várunk.

**3. Pályázati korosztályok**

* 1-2. osztályosok
* 3-4. osztályosok
* 5-6. osztályosok
* 7-8. osztályosok
* 9-10. osztályosok
* 11-12. osztályosok

**4. Formai követelmények az alkotásokkal kapcsolatban**

A/4-es méretű, szabadon választható technikával (színes ceruza, grafit ceruza, zsírkréta, vízfesték, tempera, pasztel kréta..stb.) elkészített művek beérkezését várjuk.

**Minden pályázó kizárólag egy alkotással nevezhet.**

**A pályaművek hátoldalán kérjük az alábbi adatok feltüntetését:**

* pályázó neve, életkora
* iskola neve, osztály
* szülő neve, elérhetősége: email és telefonszám

A Szervező a pályázat során ezúton birtokába kerülő személyes adatokat kizárólag a pályázat keretein belül, a jelenlegi és a jövőbeni gyermekrajzpályázatokkal összefüggő kommunikáció céljából kezeli kizárólag az erre vonatkozó hozzájáruló nyilatkozat visszavonásáig, vagy a pályázati cél megvalósulását követő legfeljebb 5 évig.

**5. Kizárás**

A kiírás témájával össze nem egyeztethető, illetve a fenti feltételeknek nem megfelelő személytől érkező pályaművek kizárásra kerülnek.

A Szervező jogosult bármely játékost a Játékból kizárni, különösen, ha a Játék kapcsán visszaélés vagy a feltételek megszegésének gyanúja merül fel, vagy ha valamely játékos a Játék lefolyását bármilyen módon manipulálja, vagy bármely módon rosszhiszeműen jár el.

**6. Értékelés, nyertesek értesítése**

A beérkezett pályaműveket a Szervező az erre a célra felkért bíráló bizottsága értékeli. Az elbírálás szempontjait az ötletesség, színek harmóniája, a minél egyedibb látás-és kifejezésmód adják.

Az eredményhirdetés időpontja: június 13. – Gyál város facebook oldalán

Az eredményhirdetést követően a város internetes felületein is megtörténik a nyertesek ismertetése, illetve a nyertes gyermekek törvényes képviselőit elektronikus levélben, e-mail cím hiányában telefon értesíti a Szervező.

A bíráló bizottság által kinyilvánított végeredmény jegyzőkönyvben kerül rögzítésre, amely a Hivatalban ügyfélfogadási időben előzetes egyeztetést követően megtekinthető.

**7. A pályázatok benyújtásának módja és határideje**

**Az elkészült rajzot és a hozzá tartozó Szülői hozzájáruló nyilatkozatot amely az adatkezelési hozzájárulás is egyben** mind a gyermekre, mind a törvényes képviselőre vonatkozóan, hibátlanul és hiánytalanul kitöltve a következő címre kérjük postán megküldeni:

Cím: 2360 Gyál, Kőrösi út 112-114.

A borítékra kérjük ráírni: „Szedjük össze magunkat rajzpályázat”

Beküldési határidő: a pályázat kiírásának időpontjától 2019. június 5-ig (a művek beérkezésének ideje és nem a postára adás dátuma számít)

A fenti időpontot követően beérkezett művek az elbírálásban nem vesznek részt.

A pályázat keretében kizárólag postai úton beküldött, eredeti pályaműveket fogadunk el.

Fotózott, szkennelt, e-mailben küldött pályázattal nem lehet nevezni.

**8. Nyeremény**

A nyertes pályaművek nagyméretben az FCC Magyarország Kft. jóvoltából a hulladékgyűjtő gépjárművek oldalán jelennek meg.

**9. Egyéb feltételek és információk**

A beküldött alkotások nem minősülnek szerzői jog védelme alá tartozó alkotásoknak, a pályázat elküldésével a Pályázó lemond arról, hogy a felhasználóktól szellemi alkotáshoz kötődő jogcímen bármilyen további díjazásban részesüljön.

Az eredményhirdetést követően a rajzokat a Szervező nem küldi vissza, a pályázat, illetve a későbbi pályázatok népszerűsítésével kapcsolatban jogosult a pályaműveket kiállítani, bemutatni a gyermek nevének, korosztályának és intézménye nevének feltüntetésével (pl. internetes felületen, programfüzetben, katalógusban, személyes ügyfélszolgálaton, PR-tevékenység során), kizárólag az erre vonatkozó hozzájáruló nyilatkozat visszavonásáig, vagy a pályázati cél megvalósulását követő legfeljebb 5 évig.

A Szervező jogosult a pályázati nyertes alkotásokat fotókon, illetve cikkekben, valamint egyéb audiovizuális anyagokban bemutatni.

A művek fenti felhasználásához a szülői hozzájáruló nyilatkozat kitöltésével és a pályamű beküldésével a résztvevők automatikusan hozzájárulnak.

Szervező fenntartja a jogot, hogy a jelen játékszabályzatban foglalt feltételeket vagy magát a Pályázatot - akár annak időtartama alatt is - egyoldalúan módosítsa, felfüggessze vagy megszüntesse. A jelen játékszabályzat módosításait, illetve a Játék esetleges felfüggesztéséről vagy megszüntetéséről szóló értesítést a Szervező közzéteszi a [www.gyal.hu/közérdekű/adatvédelem](http://www.gyal.hu/közérdekű/adatvédelem) oldalon, a játékosok felelőssége, hogy ezekről megfelelően tájékozódjanak. Szervező kizár minden, a Játék használatából eredő közvetlen vagy közvetett kárral és költséggel kapcsolatos kártérítést és kártalanítást.  
  
A Játékban történő részvétellel összefüggő vitákkal kapcsolatosan a Szervező mindennemű felelősséget elhárít, így többek között a játék során megadott adatok hiányosságáért/hibájáért (pl. névelírás, e-mail cím elírás, stb.) Szervező semmilyen felelősséget nem vállal.

Amennyiben a játékkal kapcsolatban kérdést kíván feltenni, írjon a kabinet@gyal.hu e-mail címre!

Gyál, 2019. május 20.